কৰ্ণাটকৰ প্ৰাক্তন মুখ্যমন্ত্ৰী তথা জ্যেষ্ঠ বিজেপি নেতা বি এছ য়েদিয়ুৰাপ্পাৰ নাতিনী ড৹ সৌন্দৰ্য্য ভিৱাইয়ে নিজৰ আৱাসিক এপাৰ্টমেণ্টত আত্মহত্যা কৰা ঘটনাই চাঞ্চল্যৰ সৃষ্টি কৰিছে।
সৌন্দৰ্য্যৰ ঘৰুৱা সহায়কজনে ৰাতিপুৱাৰ আহাৰৰ বাবে সৌন্দৰ্য্যক মাতিবলৈ আহোঁতেই পুৱা প্ৰায় ১০.৩০ বজাত এই ঘটনা পোহৰলৈ আহে।
সহায়কজনে কেইবাবাৰো সৌন্দৰ্য্যক মতাৰ পিছতো কোঠাৰ দুৱাৰ খোলা নাছিল বাবে ঘৰৰ আন সদস্য সকলক জানিবলৈ দিয়ে।
পিছত এপাৰ্টমেণ্টৰ কৰ্মচাৰীসকল উপস্থিত হৈ সৌন্দৰ্য্যক বাৰান্দাৰ চিলিঙত ওলমি থকা দেখিবলৈ পায় আৰু আৰক্ষীক খবৰ দিয়ে।
উল্লেখ্য যে আত্মহত্যা কৰাৰ পূৰ্বে সৌন্দৰ্যই নিজৰ ন মহীয়া কেঁচুৱাটিক ফ্লেটৰ আন এটা কোঠাত এৰি থৈ গৈছিল।
মৃত সৌন্দৰ্য্য হৈছে য়েদিয়ুৰাপ্পাৰ দ্বিতীয় কন্যা পদ্মাৱতীৰ কন্যা। ৩০ বছৰীয়া সৌন্দৰ্য আৰু তেওঁৰ স্বামী নীৰজে যোৱা আঢ়ৈ বছৰ ধৰি এপাৰ্টমেণ্টটোত বাস কৰিছিল।
সৌন্দৰ্য্য এখন ব'ৰিং চিকিৎসালয়ত সহকাৰী অধ্যাপক হিচাপে কৰ্মৰত ছিল আৰু চিকিৎসকৰ অনুশীলনী চলাই আছিল।
ঘটনাস্থলীত উপস্থিত হৈ আৰক্ষীয়ে মৃতদেহটো মৰণোত্তৰ পৰীক্ষাৰ বাবে ব'ৰিং চিকিৎসালয়লৈ প্ৰেৰণ কৰে। বৰ্তমানলৈকে আত্মহত্যাৰ কাৰণ সন্দৰ্ভত কোনো তথ্য লাভ কৰা নাই যদিও তদন্ত আৰম্ভ কৰিছে আৰক্ষীয়ে।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
